|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 02.02 - 08.02.2024 г. (6-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 175 случая на заразни заболявания, от които:

1. Грип и остри респираторни заболявания (ОРЗ) - 155 случая.

Общата заболяемост от грип и ОРЗ за областта е 214,38 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 30 | 68 | 26 | 26 | 5 | 155 | 214,38 %оо |

Със Заповеди на Директора на РЗИ-Добрич е обявена грипна епидемия на територията на област Добрич за периода от 05.02.2024 г. до 12.02.2024 г. и удължена до 16.02.2024 г.

1. 7 регистрирани случая на заболели от COVID-19. Заболяемост за областта за 14 дни на 100000 жители към 12.02.2024г. – 10,76 %оо при 11,10 %оо за РБългария.
2. 11 случая на въздушно- капкови инфекции – скарлатина и туберкулоза;
3. 1 случай на хепатит - тип А вирусен;
4. 1 случай на чревна инфекция – ентероколит;
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени са 4 проверки:

- 2 в СУ П. Р. Славейков, гр. Добрич: 1 проверка по сигнал и 1 текуща проверка на здравния кабинет. Няма установени нарушения;

- 2 в МБАЛ-Добрич: 1 проверка по предписание № ЗП-02-1/23.01.2023г. и 1 проверка по документи за третиране на опасни болнични отпадъци.

Извършени са епидемиологични проучвания на регистрирани заразни болести - 20 бр.

Лабораторен контрол на противоепидемичния режим в детски градини и социални заведения - 83 бр. проби с 4 положителни резултата, от които 40 бр. паразитологични проби с 1 положителен резултат и 43 бр. бързи антигенни тестове за COVID-19 с 3 положителни резултата.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 2 проверки на аптеки. Няма установени нарушения.

Издадена е 1 заповед за промяна на състава на ЛКК.

Приети и обработени жалби – 3 бр.

За периода в РКМЕ са приети и обработени 199 медицински досиета, извършени са 98 справки, изготвени са 413 преписки и 148 бр. МЕД за протокола за ТП на НОИ, проверени са 109 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **11** проектни документации, издадени са **5** здравни заключения и **6** становища по процедурите на ЗООС. Извършени са **2** проверки на обекти с обществено предназначение (ООП) в процедура по регистрация, издадени са **2** предписания за предприемане на задължителни хигиенни мерки.

През периода са извършени общо **108 основни проверки** по текущия здравен контрол. Реализираните **насочени проверки са** **общо 198: 89** от тях са извършени във връзка с контрола по тютюнопушенето и продажбата на алкохол; **42** – по спазване забраната за продажба и употреба на диазотен оксид (райски газ); **31**– контрол върху ДДД-мероприятията; **4** – насочени по сигнали; **1** - насочена проверка на седмично разписание в учебно заведение; **1** - проверка на заповед;проверени са 30 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен и микробиологичен контрол – не са пробонабирани

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: физикохимичен контрол – **3 бр.** проби биоцид и **3 бр.** дезинфекционни разтвори – **1** проба по **1** показател не съответства на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **2** предписания за провеждане на задължителни хигиенни мерки;

- съставени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **5 лекции/обучения** с обхванати **83** лица в учебни заведения на територията на гр. Добрич, дейността е по Националната програма за превенция и контрол на ХИВ и СПИ 2021-2025 г. При лекциите са предоставени **50** бр. здравно-образователни материали и 100 бр. презервативи. Оказани **4** методични дейности на **5** лица (медицински специалисти, педагози).

По реда и процедурите на Наредба №10 на МЗ са извършени оценки на **22** представени в РЗИ-Добрич седмични разписания на учебни занятия за втори срок на учебната 2023/204 г. от учебните заведения в областта. За установени несъответствия със здравните изисквания са издадени 8 протокола с предписани препоръки.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **02.02 - 08.02.2024 г.** по чл. 56 от Закона за здравето са извършени **73** **проверки в 73 обекта** (4 обекта за хранене и развлечения, 11 детски и учебни заведения, 40 други закрити обществени места по смисъла на § 1а от допълнителните разпоредби на Закона за здравето, 18 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*